|  |
| --- |
|  |

**Gwybodaeth**

**i**

**Fabwysiadwyr**

|  |  |
| --- | --- |
| Description: C:\Users\val.jones\AppData\Local\Microsoft\Windows\Temporary Internet Files\Content.Outlook\1004CWDK\WESTERN BAY ADOPT LOGO service.jpg | Gwybodaeth i Ddarpar Fabwysiadwyr |

Cynnwys

|  |  |
| --- | --- |
| Pwy ydym ni?Beth yw mabwysiadu? Pwy sy'n gallu mabwysiadu - cymhwyster? Am beth rydym yn chwilio?Achlysuron lle efallai nad mabwysiadu yw'r ffordd iawn ymlaenY plant sy'n aros i gael eu mabwysiadu Cynllunio cydamserolEich llwybr i fabwysiadu Y camau i fabwysiadu Cyswllt â theulu a pherthnasau geniCefnogaeth ar gyfer mabwysiaduCefnogaeth ar ôl mabwysiadu Beth yw'r cam nesaf? Mwy o Wybodaeth *Ffurflen Cofrestru Diddordeb - cwblhewch hon a'i dychwelyd os ydych yn dymuno bwrw ymlaen â'ch ymholiad.* | 4455778810131314141517 |

Rhagair

*Fel Pennaeth Gwasanaeth yr Awdurdod Lleol sy'n cynnal Gwasanaeth Mabwysiadu Bae'r Gorllewin, hoffwn ddiolch i chi am ddod i'n Gwasanaeth Mabwysiadu i holi am fabwysiadu.* *Mae asiantaethau mabwysiadu tri awdurdod lleol (Pen-y-bont ar Ogwr, Castell-nedd Port Talbot ac Abertawe) yn cydweithio i gyflwyno Gwasanaeth Mabwysiadu Bae'r Gorllewin, a Dinas a Sir Abertawe sy'n ei gynnal. Mae'r tri awdurdod lleol yn ymrwymedig i sicrhau iechyd, diogelwch, addysg a lles yr holl blant sy'n byw yn y rhanbarth.* *Gwyddwn fod plant yn ffynnu ac yn cyflawni'r mwyaf pan fyddant yn derbyn gofal mewn teulu diogel, gofalgar sy'n eu meithrin.* *I blant nad ydynt yn gallu aros gyda'u teulu geni, credwn mai rhieni mabwysiadol sy'n gallu darparu'r amgylchedd teuluol hwn orau.* *Lluniwyd ein canllaw i Wasanaeth Mabwysiadu Bae'r Gorllewin er mwyn rhoi trosolwg i chi o'r broses fabwysiadu ac i ateb unrhyw un o'r cwestiynau sydd gennych neu efallai nad ydych wedi meddwl amdanynt, ynghylch dechrau ar eich taith fabwysiadu.* *Gwyddwn fod mabwysiadu'n benderfyniad mawr iawn, ac yn ymrwymiad gydol oes.* *Os ydych yn penderfynu cychwyn ar y daith wych hon, bydd ein staff ymroddedig gyda chi bob cam o'r ffordd.*

*Rydych eisoes wedi cymryd y cam cyntaf ac rydym yn gwerthfawrogi hyn yn fawr iawn.*



Dave Howes

Pennaeth Gwasanaeth

Pwy Ydym Ni?

Mae asiantaethau mabwysiadu tri awdurdod lleol, Pen-y-bont ar Ogwr, Castell-nedd Port Talbot ac Abertawe, yn cydweithio i gyflwyno Gwasanaeth Mabwysiadu Bae'r Gorllewin. Rydym yn gweithio yn ne Cymru ac yn asesu mabwysiadwyr o'r rhanbarth hwn a thu hwnt, gan alluogi plant i gael cyfleoedd i gael eu lleoli yng Nghymru, a lle bo angen, ardaloedd ymhellach. Gyda'n staff ymroddedig, ymrwymedig a medrus, mae gennym hanes profedig o gyflwyno gwasanaethau mabwysiadu gwych i blant a'r holl bobl y mae mabwysiadu'n effeithio arnynt.

Beth yw mabwysiadu?

Mae mabwysiadu'n ymrwymiad gydol oes i blentyn. Mae'n broses gyfreithiol lle caiff cyfrifoldeb am blentyn neu berson ifanc ei roi i riant neu rieni newydd.

Mae mabwysiadu'n golygu y bydd plant nad yw eu rhieni geni'n gallu gofalu amdanynt yn gallu cael cyfle i dyfu i oed fel rhan o deulu gofalgar, mewn cartref teuluol parhaol lle gall plentyn ffynnu.

Mae mabwysiadu'n ymrwymiad parhaol, gydol oes i blentyn. Mae'n golygu gallu darparu cartref sefydlog a chariadus sy'n rhoi cyfle i blentyn fod yn hapus, cyflawni ei orau a theimlo bod ganddo rieni sydd yno ar ei gyfer.

Mae angen rhieni ar blant sy'n gallu bod yn gefn iddynt drwy amserau da a drwg. Efallai bydd angen cefnogaeth ychwanegol arnynt i oresgyn gorffennol cythryblus a gwneud synnwyr o'u hunaniaeth a thyfu gan deimlo'n ddiogel. Mae hyn yn rhoi ymdeimlad o ddiogelwch iddynt, sy'n hanfodol i ddatblygu'r gallu i ymwneud yn dda â phobl eraill. Mae gan rieni mabwysiadol y gallu i gynnig yr amgylchedd diogel hwn sy'n eu meithrin.

Pwy sy'n gallu mabwysiadu?

Mae angen mabwysiadwyr arnom o amrywiaeth eang o gefndiroedd a diwylliannau a fydd yn helpu plant i ddeall eu tras. Rydym yn arbennig o awyddus i ddenu mabwysiadwyr sy'n gallu diwallu anghenion amrywiol y plant sydd yn ein gofal. Ni ddylai eich hil, eich oed, eich cefndir crefyddol, diwylliannol na chymdeithasol fod yn rhwystr i fabwysiadu. Gall pobl sy'n mabwysiadu fod yn sengl, yn briod, yn hoyw, yn wahanrywiol, yn lesbiaidd, yn gyflogedig neu'n derbyn budd-daliadau ac o unrhyw grŵp crefyddol neu ethnig.

Hoffem i ddarpar fabwysiadwyr ystyried yr hyn y gallai eu cefndir a'u profiadau bywyd ei gynnig i helpu plentyn sefydlu ei hunaniaeth a'i ymdeimlad o berthyn.

I gyflwyno cais i fabwysiadu, rhaid i chi fod dros 21 oed ac, o ddewis, yn hŷn na hyn. Er nad oes cyfyngiad oed uwch cyfreithiol, rhaid bod gennych ddisgwyliad rhesymol o fagu plentyn nes ei fod yn oedolyn, ac felly, bydd angen i'ch safon iechyd fod yn rhesymol.

Gall mabwysiadu ofyn llawer, yn gorfforol ac yn emosiynol. Dyna pam y caiff oedran, iechyd a ffordd o fyw yr holl ymgeiswyr eu hystyried fel rhan o'r broses asesu. Nid yw bod yn anabl yn eich eithrio rhag mabwysiadu. Os oes gennych unrhyw gwestiynau am unrhyw agwedd ar eich cymhwyster, gallwch drafod hyn â'r Gwasanaeth Mabwysiadu.

Os ydych yn bartneriaeth (gwahanrywiol neu o'r un rhyw, yn briod mewn partneriaeth sifil neu'n byw gyda'ch gilydd), y disgwyliad yw bod y ddau ymgeisydd yn cael eu hasesu gyda'i gilydd a'ch bod wedi byw gyda'ch gilydd mewn perthynas sefydlog. Nid ydym yn enwi hyd y bartneriaeth ond bydd angen i chi gyflwyno tystiolaeth i ddangos bod eich perthynas yn gryf ac wedi dioddef rhywfaint o bwysau.

Yn bwysicaf, bydd gennych y gallu i ddatblygu'n rhiant sy'n gallu gofalu am blentyn a'i helpu i gyflawni'r gorau, a bod y gorau y gall fod.

Am beth rydym yn chwilio?

Mae mabwysiadu'n wasanaeth i blant. O'n profiad ni, y mabwysiadwyr mwyaf llwyddiannus yw'r rhai sy'n dangos gallu i empatheiddio â'r plentyn. Mae'n bosib bod ganddynt eisoes blant eu hunain neu blant a fabwysiadwyd neu fod ganddynt brofiad o blant drwy eu teulu estynedig neu eu ffrindiau eu hunain. Fel arall, efallai bydd ganddynt brofiad o wirfoddoli neu weithio gyda phlant.

Mae mabwysiadwyr yn amyneddgar, yn gallu ymdopi â rhywfaint o ansicrwydd, yn meddu ar ymagwedd hyblyg at fywyd ac yn gwybod gwerth ceisio help a chefnogaeth gan deulu, ffrindiau a phobl broffesiynol.

Rydym yn deall bod nifer o ddarpar fabwysiadwyr yn awyddus i gychwyn ar y daith fabwysiadu'n gyflym. Fodd bynnag, efallai bydd amgylchiadau sy'n golygu y bydd angen i chi ystyried yn ofalus a yw'r amser yn iawn i chi. Er enghraifft, efallai bydd angen amser arnoch:

**•** ar ôl i chi gwblhau triniaeth anffrwythlondeb

**•** ar ôl erthyliad naturiol

**•** ar ôl profedigaeth deuluol

Nid ydym yn nodi amser penodol y mae'n rhaid iddo fod wedi mynd heibio ond mae ein mabwysiadwyr wedi dweud wrthym ei fod wedi'u helpu i gael cyfnod o amser i gael eich cefn atoch ar ôl y digwyddiadau anodd hyn.

Gan fod angen i ni ystyried y cartref rydych yn byw ynddo, efallai bydd angen amser ar bobl sydd ar fin symud neu sydd wedi symud yn ddiweddar i sicrhau eu bod wedi ymgartrefu'n iawn. Gall symud cartref beri straen a chythrwfl ac felly, efallai bydd angen amser arnoch i addasu cyn i unrhyw aelodau newydd o'r teulu gyrraedd.

Gan fod eich iechyd yn bwysig, os ydych yn derbyn unrhyw driniaeth feddygol a allai effeithio ar eich gallu i ymwneud yn llawn â'r broses fabwysiadu, dylech aros. Gallwch drafod hyn â'r Gwasanaeth Mabwysiadu er mwyn cael rhagor o gyngor.

Mae'n bwysig rhoi ffordd iach o fyw i blant, ac mae angen i fabwysiadwyr ddeall pwysigrwydd hyn i'w hunain ac i'w plentyn mabwysiedig. Os ydych yn dymuno mabwysiadu plentyn sydd dan bump oed, ni ddylech fod yn ysmygwr. Er nad ydym yn nodi am faint o amser y dylech fod wedi rhoi'r gorau i ysmygu, mae angen eich bod wedi rhoi'r gorau iddo am flwyddyn cyn i chi gael eich cymeradwyo fel mabwysiadwr.

Y peth pwysicaf yw, pan fyddwch yn cyflwyno cais i fabwysiadu plentyn, eich bod mewn cyfnod yn eich bywyd pan allwch ganolbwyntio'n llawn ar y broses fabwysiadu ac anghenion y plentyn neu'r plant rydych yn dymuno'u mabwysiadu.

Os oes gennych blentyn eisoes yn byw gyda chi, bydd yn bwysig, i chi ac iddyn nhw, fod bwlch oed rhwng y plant. Felly, rydym yn argymell bod o leiaf un flwyddyn rhwng eich plentyn ieuengaf a'r plentyn rydych yn ei fabwysiadu. Hefyd, mae angen i'ch plentyn sydd newydd ei fabwysiadu fod y ieuengaf yn y teulu.

Achlysuron lle efallai nad mabwysiadu yw'r ffordd iawn ymlaen

Gwneud Gwahaniaeth, Mabwysiadu 9

Mae mabwysiadu'n ymwneud â gallu diwallu anghenion plentyn a pherson ifanc yn llawn a darparu cartref sefydlog iddynt. O ganlyniad, mae rhai anawsterau personol a allai effeithio'n andwyol ar eich tebygolrwydd o gael eich cymeradwyo fel mabwysiadwr. Er enghraifft, gall unrhyw un o'r sefyllfaoedd isod atal eich cais i fabwysiadu:

**•** Problemau iechyd meddwl difrifol

**•** Dibyniaeth ar alcohol neu gyffuriau

**•** Pan fydd gennych chi neu aelod o'ch aelwyd gofnod troseddol sy'n ymwneud â throseddau treisgar neu ddifrïol yn erbyn plant neu oedolion.

**•** Ddim yn breswylydd parhaol yn y DU

**•** Ffordd o fyw nad yw'n sefydlog

**•** Yn ystod cyfnod o newid e.e. symud tŷ, newid gyrfa etc.

**•** Plentyn eich hun wedi'i roi mewn gofal yn y gorffennol neu os cafwyd pryderon am eich gallu i fagu plant.

Mae rhai cyfreithiau'n effeithio ar y bobl sy'n gallu neu ddim yn gallu cael eu cymeradwyo fel mabwysiadwyr. Rydym yn hapus i drafod unrhyw o'r materion hyn â chi. Cysylltwch â ni os nad ydych yn siŵr a allai rhywbeth fod yn berthnasol i chi, oherwydd rydym yn dal i groesawu'ch diddordeb.

Y plant sy'n aros i gael eu mabwysiadu

Ar unrhyw adeg benodol, gall nifer y plant sy'n aros i gael eu mabwysiadu newid, felly mae'n anodd yn y daflen hon i roi darlun cyfredol o'r plant a allai fod yn aros. Gwyddwn fod llawer o fabwysiadwyr yn dymuno cael plant mor ifanc â phosib, gyda chyn lleied â phosib o anghenion. Fodd bynnag, er bod gennym nifer o blant y mae angen teulu mabwysiadol arnynt y mae eu hoedrannau'n amrywio o flwydd oed i lawer yn hŷn, mae angen mabwysiadwyr yn benodol arnom ar gyfer:

**•** Babanod a phlant ifanc, y gall y ffaith fod eu rhieni'n camddefnyddio sylweddau ac alcohol effeithio ar eu datblygiad.

• Plant y gall iechyd meddwl neu anawsterau dysgu eu rhieni effeithio arnynt.

• Plant dros dair blwydd oed.

• Grwpiau o ddau neu fwy o frodyr a chwiorydd

• Plant anabl o bob oed

• Plant ag anawsterau emosiynol neu ymddygiad sy'n gysylltiedig

â'u profiadau yn ystod plentyndod cynnar.

• Plant o dras ddeuol.

Mae cartref diogel, parhaol yn hanfodol i'r holl blant hyn sy'n rhoi boddhad i rieni ac yn ymateb yn gadarnhaol iawn i'w teuluoedd newydd. Mae Gwasanaeth Mabwysiadu Bae'r Gorllewin yn awyddus i wahodd ceisiadau gan bobl sy'n cynnig cartrefi mabwysiadol i blant yn y grwpiau hyn a, lle y bo'r angen, gall flaenoriaethu asesiadau ar gyfer plant sy'n aros.

Cynllunio cydamserol

Rydym hefyd yn awyddus i recriwtio pobl a fyddai'n ystyried cael eu cymeradwyo fel mabwysiadwyr a gofalwyr maeth. Byddai'r gofalwyr hyn yn maethu plentyn wrth i'r llysoedd ystyried opsiynau eraill. Yn y rhan fwyaf o achosion, mae'r lleoliadau hyn yn arwain at ofalwyr yn cael caniatâd gan y llysoedd i gyflwyno cais i fabwysiadu plentyn. Fodd bynnag, mae hefyd y bosib y gall y llys benderfynu y bydd y plentyn yn gallu byw yn y pen draw gyda'r teulu geni. Mae'r broses hon yn cynnig mantais lleoli plentyn ifanc iawn. Gan fod cynlluniau sefydlogrwydd gwahanol yn cael eu hystyried ochr yn ochr â'i gilydd, gelwir hyn yn gynllunio cydamserol.

Os ydych yn credu y gallech ystyried y math hwn o leoliad, trafodwch hyn yn fanylach â ni.

Eich llwybr i fabwysiadu

O'r adeg rydych yn ystyried mabwysiadu gyntaf, rydych ar daith i ddarganfod a yw mabwysiadu'n iawn i chi a pha fath o riant y gallech fod.

Eir ar y daith hon gyda gweithwyr cymdeithasol eich plentyn a staff yn y gwasanaeth mabwysiadu, sy'n gyfrifol am sicrhau mai darpar fabwysiadwyr yw'r rheini gorau posib i'r plant y mae angen cartref arnynt. Ar ran gyntaf y daith, mae angen i chi fapio'r llwybr a dysgu am fabwysiadu a magu plentyn.

1. **Archwilio:**

Mae eich taith yn dechrau gydag archwilio'r ffordd sydd o'ch blaen.

**2. Cysylltu â ni:**

Ffoniwch ni, e-bostiwch ni neu ysgrifennwch atom a siaradwch â gweithiwr mabwysiadu. Anfonir pecyn gwybodaeth atoch a chewch eich gwahodd i gael ymweliad gan weithiwr cymdeithasol mabwysiadu.

**Ffôn:** 0300 3652222 (cyfradd leol)

**E-bost:** enquiries@westernbayadoption.org

**Cyfeiriad:** Gwasanaeth Mabwysiadu Bae'r Gorllewin

 Canolfan Ddinesig

 Port Talbot

 SA13 1PJ

**3.** Os ydych wedi gofyn am wybodaeth ysgrifenedig yn unig, bydd y pecyn hwn a ffurflen Cofrestru Diddordeb wedi cael eu hanfon atoch. Os ydych yn llenwi'r ffurflen Cofrestru Diddordeb ac yn ei hanfon yn ôl atom, byddwn yn trefnu apwyntiad â chi am ymweliad cartref.

**4.** Ymwelir â'ch cartref, lle bydd gweithiwr cymdeithasol yn trafod unrhyw faterion penodol sy'n ymwneud â'ch amgylchiadau â chi. Bydd yn rhoi mwy o wybodaeth i chi am y broses asesu, yr hyn sydd ynghlwm wrtho a'r amserlen. Bydd y gweithiwr cymdeithasol yn cwblhau adroddiad byr am yr ymweliad ac yn trafod hyn â'r Rheolwr Recriwtio ac Asesu. Cewch wybod am argymhelliad y gweithiwr cymdeithasol oherwydd bydd yn rhannu hyn â chi yn ystod yr ymweliad.

**5.** Os ydych am fwrw ymlaen â'r broses, ac mae'r Gwasanaeth Mabwysiadu'n dymuno bwrw ymlaen â hyn hefyd, fe'ch gwahoddir i gwblhau ffurflen gais. Bydd angen i chi ddarparu enwau canolwyr a'r holl fannau lle'r ydych wedi byw yn flaenorol. Yn ogystal, bydd gofyn i chi ymweld â'ch meddyg teulu i gael archwiliad meddygol a chael gwiriad gan y Gwasanaeth Datgelu a Gwahardd.

**6.** Yna bydd yr asesiad yn cychwyn. Caiff gweithiwr cymdeithasol ei neilltuo i chi i gwblhau'r astudiaeth gartref fanwl. Bydd hyn yn cynnwys mynd i gwrs paratoi.

**7.** Caiff yr adroddiad asesu ei rannu â chi er mwyn i chi wneud sylw arno. Byddwch chi a'ch gweithiwr cymdeithasol yn mynd i banel lle caiff eich cais ei ystyried. Bydd y panel yn gwneud argymhelliad ond uwch-reolwr, Penderfynwr yr Asiantaeth, fydd yn gwneud y penderfyniad terfynol.

**8.** Unwaith i chi gael eich cymeradwyo fel mabwysiadwr, bydd yn bwysig dod o hyd i'r plentyn iawn a gall hyn gymryd amser. Pan fydd pawb yn hapus i fwrw ymlaen, gofynnir i'r panel ystyried y cydweddiad.

**9.** Ar ôl rhaglen gynlluniedig o gyflwyniadau, bydd y plentyn yn symud i fyw gyda chi. Byddwch yn parhau i dderbyn cefnogaeth y gweithiwr cymdeithasol sy'n asesu, ond bydd gweithiwr cymdeithasol y plentyn yn ymweld â chi hefyd nes bod y llys yn gwneud y Gorchymyn Mabwysiadu.

Y camau i fabwysiadau

Os yw'n ymddangos i ddechrau bod llawer o risiau i'w dringo cyn i chi gael eich cymeradwyo i fabwysiadu, cofiwch fod mabwysiadu'n ymrwymiad gydol oes. Gyda'n gilydd, mae angen i ni fod yn siŵr mai dyma'r ffordd iawn ymlaen.

Gellir rhannu'r broses yn fras i bedwar cam:

* Ymholiad ac ymweliad cychwynnol
* Cyfnewid gwybodaeth
* Paratoi ac asesu
* Cymeradwyaeth

1. Ymholiad ac ymweliad cychwynnol

Gallwch ymholi drwy ein gwefan, neu drwy ein ffonio. Dyma fydd eich cyfle i rannu â ni eich rhesymau dros ystyried mabwysiadu ac i ni archwilio gyda chi ai dyma'r amser iawn i chi gyflwyno cais. Os ydym yn cytuno, gofynnir i chi gyflwyno cais. Yn ystod y cam ymholi hwn a'r ymweliad cychwynnol, mae'n bwysig sôn cyn gynted â phosib yn y broses am unrhyw broblemau neu faterion a gafwyd yn eich bywyd yn y gorffennol oherwydd gall hyn helpu i osgoi anawsterau gyda'ch cais yn nes ymlaen. Mae'n bwysig ein bod yn gwybod am faterion fel problemau iechyd meddwl neu gorfforol neu broblemau perthynas sydd heb eu datrys a'u trafod â chi. Mae angen i ni fod yn hyderus y gallwn weithio gyda'n gilydd mewn modd agored ac ymddiriedus felly byddwn yn gofyn i chi fod mor agored â phosib. Mae angen i ni fod yn siŵr, fel chi, mai mabwysiadu yw'r dewis iawn i chi ar yr adeg hon.

2. Cyfnewid gwybodaeth

Os ydych chi a'r asiantaeth yn cytuno ei bod hi'n briodol i fwrw ymlaen â'r broses, gofynnir i chi gwblhau rhai dogfennau, gan roi gwybodaeth i'r gwasanaeth mabwysiadu a gaiff ei defnyddio i ymgymryd â gwiriadau i asesu'ch addasrwydd i ddod yn fabwysiadwr. Bydd hyn yn wybodaeth a fydd yn cynnwys, er enghraifft, fanylion eich meddyg teulu, lleoedd lle'r ydych wedi byw ac enwau canolwyr. Gofynnir i chi hefyd gwblhau cais fel y gallwn wneud y gwiriadau statudol angenrheidiol ar gyfer yr asesiad. Rydym yn cymryd y ffordd rydym yn rheoli'ch data personol o ddifri. Gweler ein Datganiad Preifatrwydd a Diogelu Data: Gwybodaeth a ddarperir dan Erthyglau 13 ac 14 y GDPR

3 Paratoi ac Asesu

Bydd eich gweithiwr cymdeithasol mabwysiadu'n ymweld â chi bob wythnos (fel arfer). Yn ddelfrydol, bydd yr ymweliadau hyn yn ystod oriau swyddfa arferol, ond gallwn drefnu ymweliadau y tu allan i'r amserau hyn. Dylid cwblhau'r ymweliadau a'r asesiad yn ddelfrydol o fewn 5 mis, ond gall y cyfnod fod yn fyrrach neu'n hwy gan ddibynnu ar eich mewnbwn a'ch amgylchiadau personol.

Bydd yr asesiad yn broses ddwy ffordd lle cewch eich asesu a lle cewch wybodaeth i'ch helpu i'ch paratoi i fod yn fabwysiadwyr. Un agwedd ar yr wybodaeth hon yw'r cwrs hyfforddiant cyn cymeradwyo. Bydd angen i bob mabwysiadwr fynd i'r cwrs hwn a gynhelir dros 3 i 4 diwrnod. Mae'r hyfforddiant yn gyfle gwerthfawr i gwrdd â darpar fabwysiadwyr ac aelodau'r tîm mabwysiadu yn ogystal â mabwysiadwyr cymeradwy sydd eisoes wedi bod drwy'r broses.

Wrth i'r asesiad fynd yn ei flaen, ymgymerir â'r gwiriadau eraill. Bydd y rhain yn cynnwys eich gwiriad GDG a gwiriadau'r awdurdod lleol. Bydd hefyd yn cynnwys eich adroddiad meddygol ac ymholiadau i'r ardaloedd lle buoch yn byw o'r blaen. Un agwedd a gaiff ei harchwilio yw eich perthnasoedd blaenorol a bydd hyn yn arbennig o bwysig os oedd plant yn gysylltiedig â'r rhain. Os oes gennych blant sy'n oedolion, efallai byddwn am gyfweld â nhw yn ogystal â'ch cyn bartneriaid ond byddwn yn gwneud hyn dim ond ar ôl trafod â chi.

Diben yr archwiliad meddygol yw sicrhau eich bod yn debygol o aros yn ddigon iach i allu magu plentyn hyd nes ei fod yn oedolyn. Ni fyddwch yn gyfrifol am gost yr archwiliad meddygol hwn ond efallai bydd angen i chi gyfrannu at unrhyw ymholiadau meddygol ychwanegol os oes angen. Mae ysmygu, yfed alcohol, ffordd o fyw a phroblemau pwysau'n cael eu hystyried. O gofio'r gydnabyddiaeth genedlaethol gynyddol o effeithiau niweidiol ysmygu, mae gan Wasanaeth Mabwysiadu Bae'r Gorllewin ac Asiantaethau Mabwysiadu Awdurdodau Lleol bolisi'n ymwneud â hyn. O ganlyniad i'r peryglon sylweddol i blant o ysmygu goddefol, ni fyddwn yn lleoli plentyn dan bump oed gydag unrhyw un sy'n ysmygu oni bai fod amgylchiadau eithriadol.

Efallai eich bod yn meddwl tybed pam mae cynifer o wiriadau. Diben y rhain yw rhoi'r darlun llawnaf posib ohonoch. Yn anffodus, cafwyd achosion lle mae rhieni mabwysiadol wedi bod yn ochelgar ynghylch eu hymddygiad yn y gorffennol a'u hanes personol sydd wedi arwain at leoliadau anniogel i blant.

Mae'n ofynnol yn ôl deddfwriaeth i bob asiantaeth fabwysiadu gynnal amrywiaeth eang o wiriadau. Gall plant mewn gofal fod yn hynod ddiamddiffyn; felly mae angen i ni ddiogelu eu lles wrth eu lleoli i'w mabwysiadu.

4 Cymeradwyo

Unwaith i'ch asesiad gael ei gwblhau, bydd y gweithiwr cymdeithasol yn rhoi copi o'r adroddiad i chi i'w ddarllen. Bydd yn cynnwys yr wybodaeth rydym wedi'i chasglu amdanoch, ac eithrio'r geirdaon sy'n gyfrinachol. Yna rhoddir eich asesiad i Banel Mabwysiadu Bae'r Gorllewin sy'n cwrdd oddeutu tair gwaith y mis ac mewn lleoliadau ar draws y rhanbarth. Fe'ch gwahoddir gyda'ch gweithiwr mabwysiadu i ddod i gyfarfod y panel. Nid yw hyn yn orfodol ond dywed mabwysiadwyr wrthym eu bod wedi darganfod bod hyn yn agwedd bwysig ar y broses.

Mae'r panel yn cynnwys amrywiaeth o aelodau, gan gynnwys y rhai sydd wedi profi mabwysiadu, gweithwyr cymdeithasol, aelodau annibynnol ac Ymgynghorydd Meddygol. Gall banel argymell cymeradwyo, peidio â chymeradwyo neu ohirio achos am fwy o wybodaeth. Os mai argymhelliad y panel yw cymeradwyo, ac mae uwch-swyddog, sef penderfynwr yr asiantaeth, yn cadarnhau hyn, cewch eich cymeradwyo fel mabwysiadwr a byddwn yn dechrau eich cysylltu â phlant y mae angen eu mabwysiadu.

Os na fydd penderfynwr yr asiantaeth yn eich cymeradwyo chi fel mabwysiadwr, mae Mecanwaith Adolygu Annibynnol (MAA) ar gael a all ystyried eich achos. Rhoddir mwy o wybodaeth i chi am yr MAA ar ddechrau eich asesiad. Ein nod drwy'r amser yw darparu gwybodaeth a chefnogaeth barhaus i helpu ymgeiswyr i gyflawni'r canlyniad mwyaf priodol o'u cais. Croesawn yr holl adborth sy'n ein cynorthwyo i wneud hyn.

Cyswllt â theulu a pherthnasau geni

Nid yw bywyd plentyn yn dechrau'r diwrnod y caiff ei fabwysiadu. Mae ganddo wreiddiau a thras na ellir eu hanwybyddu. Bydd gan blant lyfr stori bywyd a fydd yn esbonio'i stori a pham na all fyw gyda'i deulu. Mae'r llyfr hwn yn bwysig iawn i blant a hwn fel arfer yw un o'r camau cyntaf i helpu plentyn archwilio ei orffennol. Mae'n bosib hefyd y bydd ganddo eitemau personol iawn o'i orffennol y bydd angen eu cadw ar eu cyfer.

Gall cadw mewn cysylltiad â pherthnasau geni helpu pobl ifanc i ddeall eu gwreiddiau. Gall hefyd ei gwneud hi'n haws dygymod â'u hanes personol. Gall ddarparu ymdeimlad o barhad yn eu bywydau a helpu'r plentyn i ymlynu'n llwyr â'i deulu mabwysiadol. Dengys ymchwil, mewn achosion lle mae cyswllt yn gweithio'n dda, fod y plentyn yn tyfu gyda safbwynt mwy realistig o'u perthnasau geni. Mae'n annog mwy o ddidwylledd am fabwysiadu ac mae'r lleoliad mabwysiadol yn fwy tebygol o lwyddo.

Mae cyswllt ag aelodau'r teulu geni yn bwysig i lawer o blant. Mae mabwysiadu bellach yn llawer mwy 'agored' nag a fu yn y gorffennol, a derbynnir yn gyffredinol fod cysylltiadau ag aelodau arwyddocaol o'r teulu yn gallu bod yn brofiad cadarnhaol i bawb. Mae'r rhan fwyaf o'r cyswllt yn anuniongyrchol ac fe'i trefnir fel arfer drwy gyfnewid llythyrau, defnyddio'r Cynllun Blwch Llythyrau i sicrhau bod cyfeiriadau'n aros yn gyfrinachol. Mewn rhai achosion, gall fod yn briodol i blentyn gael cyswllt wyneb yn wyneb neu gyswllt uniongyrchol ag aelod o'r teulu geni sy'n cefnogi'r mabwysiadu. Yn fwyaf aml, mae'r cyswllt uniongyrchol rhwng brodyr a chwiorydd sydd hefyd wedi'u mabwysiadu. Cefnogir y fath drefniadau gan y Gwasanaeth Mabwysiadu, eto gyda'r holl gyfrinachedd angenrheidiol o ran lleoliad yn cael ei gadw.

Cefnogaeth ar gyfer mabwysiadu

Gall mabwysiadu fod yn daith heriol yn bersonol, ond bydd gennych weithiwr dynodedig i'ch arwain drwy'r broses gyfan. Byddwn yn sicrhau eich bod yn cael gwybodaeth glir am sut rydych yn dod yn eich blaen a'r amserlenni. Byddwch yn mynd i gwrs paratoi a disgwylir i chi fynd ati i ddarllen a dysgu mwy yn eich amser eich hunan. Byddwch yn derbyn gwybodaeth lawn am unrhyw blentyn sy'n cael ei ystyried a bydd gennych gyfle i siarad â'r rhai sy’n ymwneud â gofal y plentyn, gan gynnwys gofalwyr a gweithwyr meddygol proffesiynol. Bydd hyn yn eich galluogi i ystyried goblygiadau magu plentyn penodol yn llawn cyn dod i benderfyniad. Byddwch yn derbyn gwybodaeth ysgrifenedig lawn cyn y lleoli.

Rydym yn parhau i gynnig cefnogaeth ar ôl mabwysiadu i chi drwy grwpiau a digwyddiadau gyda theuluoedd mabwysiadol eraill yn ogystal â chefnogaeth ddwysach gan y Gwasanaeth Mabwysiadu, lle bo'r angen.

Cefnogaeth ar ôl mabwysiadu

Rydym yn cydnabod y gall mabwysiadwyr a'u plant wynebu problemau penodol a heriol wrth fagu plentyn a fabwysiedir, ac am y rheswm hwn, mae angen i bawb sy'n rhan o'r broses deimlo bod cefnogaeth barhaus ar gael.

Mae gan Wasanaeth Mabwysiadu Bae'r Gorllewin nifer o weithwyr cymdeithasol sy'n rhoi cefnogaeth ôl-fabwysiadu benodol. Mae gwasanaethau ôl-fabwysiadu'n cynnig cefnogaeth barhaus drwy gydol y broses, a chynorthwyir mabwysiadwyr i gael yr help y mae ei angen arnynt ar yr adeg y mae ei angen arnynt. Gall y gwasanaethau hyn hefyd hwyluso datrys unrhyw broblemau a all godi wrth gynnal trefniadau cyswllt â'r teulu geni. Yn yr un modd, lle bydd plant yn ceisio gwybodaeth am aelodau o'u teulu geni, neu wybodaeth arall o'u gorffennol, gall y gwasanaeth cefnogaeth ar ôl mabwysiadu helpu.

Bydd gweithiwr cymdeithasol ôl-fabwysiadu'n gallu cynorthwyo plant a'u rhieni mabwysiadol i nodi lle i gael yr help angenrheidiol. Bydd hyn yn cynnwys help gydag ymddygiad ac anghenion therapiwtig.

Rydym yn cynnal amrywiaeth o grwpiau cefnogaeth; mae un i fabwysiadwyr a phlant a'r llall i fabwysiadwyr. Anogir mabwysiadwyr i ymuno â grŵp cefnogaeth lleol i helpu i adeiladu rhwydwaith lleol o gefnogaeth gyda rheini mabwysiadol eraill drostynt eu hunain. Cynhelir nifer o'r grwpiau hyn yn y rhanbarth.

Beth yw'r cam nesaf?

Penderfynu ai dyma'r amser iawn i chi fabwysiadu. Cysylltwch â'r gwasanaeth mabwysiadu a siaradwch â gweithiwr cymdeithasol am fwy o wybodaeth. Mae mor syml â hynny. Bydd angen i chi gwblhau'r ffurflen Cofrestru Diddordeb ar ddiwedd yr wybodaeth hon.

**Os hoffech fwrw ymlaen ymhellach â'ch ymholiad neu os ydych am siarad â rhywun am fabwysiadu, cysylltwch â ni:**

**Ffôn:** 0300 3652222 (cyfradd leol)

**E-bost:** enquiries@westernbayadoption.org

**Cyfeiriad:** Gwasanaeth Mabwysiadu Bae'r Gorllewin

 Canolfan Ddinesig

 Port Talbot

 SA13 1PJ

Rhagor o wybodaeth

[www.enquires@westernbayadoption.org](http://www.enquires@westernbayadoption.org)

**Gwasanaeth Mabwysiadu Cenedlaethol** [**http://adoptcymru.com/home.php?page\_id=1&setLanguage=2**](http://adoptcymru.com)

**Cymdeithas ar gyfer Maethu a Mabwysiadu Cymru @ Dewi Sant(AFACymru@St David’s)**

**Adoption UK** [**www.adoptionuk.org**](http://www.adoptionuk.org)

Darllen awgrymedig

**Adopting a Child – A Guide for People Interested in Adoption,** BAAF

**Parenting Matters series**, BAAF

Cynhwysir llawer o faterion gan gynnwys magu plentyn sydd ag oedi yn ei ddatblygiad, ag anawsterau emosiynol ac ymddygiad neu'r rhai y mae rhieni sy'n camddefnyddio sylweddau wedi effeithio arnynt.

**Pink Guide to Adoption for Lesbians and Gay Men**, BAAF

Arweiniad cam wrth gam i lesbiaid a dynion hoyw sy'n ystyried mabwysiadu

**Adopters on Adoption**, David Howe

Casgliad o straeon personol sy'n cynnwys asesiad, teimladau am famau geni, anffrwythlondeb a magu plant ansicr.

**An Adoption Diary**, Maria James

Hanes mabwysiadu go iawn, o'r asesiad i gydweddu a bod yn rhiant .

|  |  |
| --- | --- |
| **YMGEISYDD 1****Cyfenw:** **Enwau blaen:****Rhyw:** **Dyddiad geni:** | **YMGEISYDD 2**cid:image001.png@01D03FC6.4FE274E0**COFRESTRU** **DIDDORDEB** **Cyfenw:** **Enwau blaen:****Rhyw: Dyddiad geni:** |
| **Dewis Iaith** **Nodwch a ydych am gael eich asesu'n Gymraeg Y N** | **Dewis Iaith****Nodwch a ydych am gael eich asesu'n Gymraeg Y N** |
| **Cadarnhewch a oes gennych anabledd neu a oes angen cefnogaeth ychwanegol arnoch *(bydd hyn yn ein cynorthwyo i sicrhau y gallwn eich cefnogi'n briodol yn ystod eich ymholiad a'ch asesiad cychwynnol)*** | **Cadarnhewch a oes gennych anabledd neu a oes angen cefnogaeth ychwanegol arnoch** ***(bydd hyn yn ein cynorthwyo i sicrhau y gallwn eich cefnogi'n briodol yn ystod eich ymholiad a'ch asesiad cychwynnol)*** |
| **Cadarnhewch nad ydych yn ysmygu (os ydych am fabwysiadu plant dan 5 oed).****Ydw/Nac ydw** | **Cadarnhewch nad ydych yn ysmygu (os ydych am fabwysiadu plant dan 5 oed).****Ydw/Nac ydw** |
| **Cyfeiriad:** **Rhif ffôn symudol Ymgeisydd 1:****E-bost:****Rhif ffôn symudol Ymgeisydd 2:****E-bost:****Rhif Ffôn Cartref:** |
| **Am faint o amser rydych chi wedi byw yn y cyfeiriad hwn?****Os llai na 5 mlynedd, nodwch eich cyfeiriad(au) blaenorol yn y 5 mlynedd diwethaf:** |
| **Plant yn yr aelwyd:****Enwau: Dyddiad geni:** | **Eraill yn yr aelwyd:****Enwau: Dyddiad Geni/Oed:** |
| **Manylion llety (e.e. math o eiddo):** |
| **Sut byddech chi'n disgrifio'ch cefndir ethnig/diwylliant?** |
| **Crefydd (mewn enw neu'n arfer eich crefydd mewn gair a gweithred?):** |
| **Oed(rannau) a rhyw y plentyn/plant a ddymunir:** |
| **Os nad oes gennych blant, ydych chi wedi ceisio cyngor ar driniaeth anffrwythlondeb?****A yw'r ymchwiliadau/driniaeth wedi dod i ben? Os ydynt, pryd?**  |
| **Ydych chi wedi cysylltu â'r asiantaeth hon neu unrhyw asiantaeth arall ynghylch mabwysiadu?** |
| **Ein horiau gwaith arferol yw o 8.30am i 5pm.** **Mae'n bosib y byddwn yn blaenoriaethu ymgeiswyr y gellir ymweld â nhw yn ystod oriau gwaith.** **Fodd bynnag, os nad oes modd i ni ymweld â chi yn ystod yr amserau hyn, nodwch yr amser gorau i ni ymweld â chi.** |
| **Cadarnhewch eich bod yn ymwybodol bod angen i ni gwblhau gwiriadau statudol gydag unrhyw awdurdod lleol lle'r ydych wedi byw er mwyn gwirio cofnodion, ac unrhyw wiriadau perthnasol eraill megis archwiliadau meddygol a GDG yn ogystal â derbyn geirdaon.****Ydw/Nac ydw** |
| **Unrhyw wybodaeth arall a allai fod yn berthnasol yn eich barn chi?** |
| **Llofnodion:****Ymgeisydd 1: Ymgeisydd 2:**  |
| At ddefnydd y swyddfa'n unig: Cam Gweithredu Llythrennau cyntaf: Dyddiad: |

Diweddarwyd Awst 2018

**-cefnogaeth/maethu-a-mabwysiadu/mabwysiadu**